มีอาการคันหนังหุ้มปลาย มาประมาณ 3 สัปดาห์ ไม่มีผื่น และ หนอง มีแค่ผิวหนังแดงๆ พอทายา โคไตรมาโซน ก็ดีขึ้นหายคัน แต่พอช่วยตัวเอง อาการคันและแดงก็กลับมาใหม่ แต่ผมทาไม่ค่อยต่อเนื่องพออาการดีหายคันก็หยุดทา
สวัสดีค่ะ อาการคันหนังหุ้มปลายอวัยวะเพศ ด้านในอาจเกิดจาก-อาการอักเสบของปลายอวัยวะเพศชาย เกิดขึ้นได้ทั้งในเด็กและผู้ใหญ่ที่ไม่ได้ขลิบหนังหุ้มปลายอวัยวะเพศหรือมีสุขอนามัยที่ไม่ดี ทำให้มีอาการบวมอักเสบเกิดขึ้นที่ปลายอวัยวะเพศ-มีตุ่มผื่นแพ้ผิวหนังที่บริเวณปลายอวัยวะเพศ-เริมที่อวัยวะเพศโดยหากเกิดที่บริเวณหนังหุ้มปลายอวัยวะเพศโดยตรงจะนึกถึงอาการอักเสบของปลายอวัยวะเพศชายได้มากที่สุดในเบื้องต้นแนะนำว่าควรรักษาความสะอาดที่บริเวณปลายอวัยวะเพศ โดยการร่นหนังหุ้มปลายอวัยวะเพศขึ้น แล้วใช้น้ำเปล่าทำความสะอาดส่วนปลายของอวัยวะเพศอย่างนุ่มนวล ร่วมกับใช้สบู่ที่อ่อนโยนต่อผิวทำความสะอาดร่วมด้วย และควรล้างออกด้วยน้ำเปล่าให้สะอาด จากนั้นซับอวัยวะเพศให้แห้งก่อนร่นหนังหุ้มปลายลงเพื่อปิดส่วนปลายของอวัยวะเพศ แล้วจึงสวมใส่กางเกงชั้นในตามปกติ และงดการมีเพศสัมพันธ์ไปก่อนควรไปพบแพทย์เพื่อตรวจเพิ่มเติมให้ได้การวินิจฉัยที่แน่นอน และตรวจคัดกรองโรคติดต่อทางเพศสัมพันธ์ไปด้วย การรักษาควรรักษาตามสาเหตุว่าเป็นการติดเชื้อประเภทใด